47. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 716 της 6/11 Σεπτ. 1979 (ΦΕΚ Α' 213) Περί καθορισμού των δικαιωμάτων και εξόδων της διοικητικής εκτελέσεως. Έχοντες υπ’ όψει: 1.Τας διατάξεις του άρθρ. 76 του Ν.Δ. 356/74 "περί Κώδικος Εισπράξεως Δημοσίων Εσόδων". 2.Την υπ’ αριθ. 823/13.8.1979 γνωμοδότησιν του Συμβουλίου της Επικρατείας, προτάσει του Υπουργού επί των Οικονομικών, αποφασίζομεν: Δικαιώματα διοικητικής εκτελέσεως Άρθρ.1.-1.Τα υπό του Δημοσίου καταβαλλόμενα εις τους δικαστικούς επιμελητάς ή υπαλλήλους του Δημοσίου Ταμείου δικαιώματα διοικητικής εκτελέσεως, δια την διενέργειαν υπ’ αυτών πράξεων εκτελέσεως κατά των οφειλετών του, καθορίζονται ως εξής: Α'.Δικαιώματα Επιδόσεων: α)Επιδόσεως οιουδήποτε δικογράφου ή εγγράφου και συντάξεως της σχετικής εκθέσεως επιδόσεως. β)Εγχειρίσεως αντιγράφου του θυροκολληθέντος εγγράφου εις τον Προϊστάμενον του Αστυνομικού Τμήματος ή Σταθμού ή Πρόεδρον της Κοινότητος κατ’ άρθρ. 128 του Κώδικος Πολιτικής Δικονομίας, ως αντικατεστάθη υπό του άρθρ. 2 Ν.Δ. 490/74, καθώς και την σύνταξιν της σχετικής αποδείξεως. γ)Παραδόσεως της κατ' άρθρ. 128 του Κώδικος Πολιτικής Δικονομίας, ως αντικατεστάθη υπό του άρθρ. 2 Ν.Δ. 490/74, εγγράφου ειδοποιήσεως εις το Ταχυδρομικόν Γραφείον. δ)Συντάξεως της κατ’ άρθρ. 128 του Κώδικος Πολιτικής Δικονομίας, ως αντικατεστάθη υπό του άρθρ. 2 Ν.Δ. 490/74, βεβαιώσεως περί παραδόσεως της ως άνω εγγράφου ειδοποιήσεως εις το Ταχυδρομικόν Γραφείον. ε)Προσλήψεως μάρτυρος εις θυροκόλλησιν οιουδήποτε εγγράφου ή δικογράφου. Β'.Δικαιώματα κατασχέσεως: α)Ενεργείας κατασχέσεως επί της κινητής ή ακινήτου περιουσίας των οφειλετών του Δημοσίου. β)Προσλήψεως μάρτυρος δια την συμμετοχήν του εις πράξεις επιβολής κατασχέσεως επί της κινητής ή ακινήτου περιουσίας των οφειλετών του Δημοσίου. Γ'.Δικαιώματα πλειστηριασμού: α)Συντάξεως παντός προγράμματος πλειστηριασμού ή αναπλειστηριασμού. β)Συντάξεως εκθέσεως-πράξεως τοιχοκολλήσεως του προγράμματος πλειστηριασμού, επί κινητών εις τον τόπον του πλειστηριασμού (άρθρ. 20 παρ. 1 Ν.Δ. 356/74) και επί ακινήτων εις το δημοσιώτερον μέρος του τόπου του πλειστηριασμού (άρθρ. 41 παρ. 5 Ν.Δ. 356/74). γ)Προσλήψεως μάρτυρος, δια την συμμετοχήν του εις την τοιχοκόλλησιν του προγράμματος πλειστηριασμού κινητών ή ακινήτων. Δ'.Δικαιώματα εκ της εκτελέσεως διαφόρων πράξεων: α)Ερεύνης των βιβλίων μεταγραφών, υποθηκών, κατασχέσεων, διεκδικήσεων, μητρώων αεροσκαφών, αυτοκινήτων, νηολογίων, υποθηκολογίων και λοιπών δημοσίων βιβλίων, προς διαπίστωσιν της περιουσιακής καταστάσεως των οφειλετών του Δημοσίου. β)Απασχολήσεως του επιμελουμένου της κατασχέσεως, ως και του προσλαμβανομένου μάρτυρος εις πράξιν διοικητικής εκτελέσεως διαρκείας δικαιολογημένως πέραν της μιας ημέρας. γ)Συντάξεως πάσης εκθέσεως, πλην της εκθέσεως επιδόσεως. δ)Αντιγραφικών και εκδόσεως αντιγράφου εκθέσεως κατασχέσεως ή προγράμματος πλειστηριασμού. ε)Συντάξεως περιλήψεως κατασχετηρίου εκθέσεως ή προγράμματος πλειστηριασμού. ς)Καταθέσεως εγγράφων εκτελέσεως εις τον υπάλληλον του πλειστηριασμού. ζ)Μερίμνης δια την δημοσίευσιν εγγράφου εκτελέσεως. η)Προσθέτου αμοιβής (χιλιομετρικής αποζημιώσεως) του επιμελουμένου της κατασχέσεως, τόσον δι’ ενεργουμένας εκτός της έδρας αυτού επιδόσεις και λοιπάς εν γένει πράξεις διοικητικής εκτελέσεως, όσον και δια την χρησιμοποίησιν μάρτυρος, εάν η μετάβασις του μάρτυρος εκτός της έδρας του επιμελουμένου της κατασχέσεως είναι αναγκαία δια την ενέργειαν της πράξεως. 2.Πέραν των ανωτέρω δικαιωμάτων, ως δικαιώματα της διοικητικής εκτελέσεως καθορίζονται και τα εξής: α)Τα δικαιώματα των Συμβολαιογράφων δια την ενέργειαν υπ’ αυτών διαφόρων πράξεων της διοικητικής εκτελέσεως, καθώς και την πρόσληψιν κήρυκος εις πλειστηριασμόν δι’ ενέργειαν κηρύξεως. β)Τα δικαιώματα του πραγματογνώμονος, προσλαμβανομένου εις τας περιπτώσεις κατά τας οποίας η εκτίμησις των κατασχομένων κινητών απαιτεί ειδικάς γνώσεις (άρθρ. 10 παρ. 4 Ν.Δ. 356/74). γ)Τα δικαιώματα του Ειρηνοδίκου ή Γραμματέως του Ειρηνοδικείου ή υπαλλήλου του Ταμείου, δι’ ενέργειαν πλειστηριασμού κατ’ άρθρ. 21 παρ. 3 του Ν.Δ. 356/74. δ)Τα δικαιώματα, δια τους υπό του επιμελουμένου της κατασχέσεως διοριζομένους φύλακας κατεσχημένων κινητών πραγμάτων. ε)Τα Δικαιώματα, δια τον παριστάμενον ως εκπρόσωπον του Δημοσίου κατά την διενέργειαν του πλειστηριασμού Διευθυντήν του Δημοσίου Ταμείου ή τον υπό τούτου οριζόμενον υπάλληλον του Δημοσίου Ταμείου. (Αντί για τη σελ. 212,45)Σελ. 212,45(α) Τεύχος Ζ121-Σελ. 137 Κώδικας περί Εισπράξεως Δημοσίων Εσόδων 25.Γ.β.47 Έξοδα διοικητικής εκτελέσεως Άρθρ.2.-Ως έξοδα της διοικητικής εκτελέσεως καθορίζονται τα εξής: 1.Τα οδοιπορικά έξοδα (εισιτήρια-ναύλα) του επιμελουμένου της κατασχέσεως, καθώς και των λοιπών αρμοδίων οργάνων της διοικητικής εκτελέσεως. 2.Τα έξοδα δημοσιεύσεως δια του τόπου προγράμματος πλειστηριασμού, ως και διαφόρων εγγράφων της διοικητικής εκτελέσεως. 3.Τα ταχυδρομικά τέλη αποστολής της επί αποδείξει ειδοποιήσεως του άρθρ. 128 παρ. 4 περίπτ. γ του Κώδικος Πολιτικής Δικονομίας. 4.Τα έξοδα μεταφοράς, διατηρήσεως και φυλάξεως των κατασχεθέντων ως και τα καταβαλλόμενα μισθώματα. 